Diari Oficial de la Generalitat Valenciana


Sumari del DOGV 7918, del 16-11-2016 (2016/9065)

RESOLUCIÓ de 10 de novembre de 2016, del director general de Centres i Personal Docent, per la qual es resol parcialment la convocatòria de subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular, per al curs escolar 2016-2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7918

Data del DOGV
:   16-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9065


Data del document
:   10-11-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 10 de novembre de 2016, del director general de Centres i Personal Docent, per la qual es resol parcialment la convocatòria de subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular, per al curs escolar 2016-2017. [2016/9065]  
Mitjançant l'Ordre 26/2016, de 13 de juny de 2016, de la Conselleria d'Educació, Investigació, Cultura i Esport, es regula el programa de reutilització, reposició i renovació de llibres de text i material curricular, a través de la creació i posada en funcionament de bancs de llibres de text i material curricular en els centres públics i privats concertats de la Comunitat Valenciana, i es determinen les bases reguladores de les subvencions destinades a centres docents privats concertats i centres docents de titularitat de corporacions locals (DOCV núm. 7806, de 15 de juny de 2016).   
Mitjançant la Resolució de 13 de juliol de 2016, de la Conselleria d'Educació, Investigació, Cultura i Esport, es convoquen subvencions per a els centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular, per al curs escolar 2016-2017 (DOCV núm. 7829, de 15 de juliol).  
D'acord amb el que estableix l'apartat nové, punt 1, de la resolució esmentada, amb la finalitat d'agilitzar l'abonament de les dotacions als centres docents, es podran concedir els imports a través de resolucions successives, atenent exclusivament la data de conformitat de la proposta de necessitats presentada pel centre.  
S'han examinat les sol·licituds i les propostes de necessitats presentades pels centres docents, d'acord amb el que estableixen els apartats quart i seté de la resolució mencionada, a fi de concedir les ajudes als centres docents que reunisquen els requisits previstos i hagen aportat la documentació que s'indica com a preceptiva en l'apartat cinqué de la convocatòria esmentada.   
A més, s'han realitzat les actuacions necessàries per a verificar que cada un dels centres docents beneficiaris han complit els requisits establits per a optar a la subvenció prevista en la convocatòria mencionada.  
  
La Subdirecció General de Centres, com a òrgan instructor del procediment, ha emés l'informe de conformitat corresponent, ha formulat la proposta de concessió d'ajudes als centres docents que s'assenyalen a continuació, i l'ha elevada a la Direcció General de Centres i Personal Docent perquè la resolga.  
Vista la proposta mencionada i fent ús de les atribucions que m'atorga l'article 35.2 de l'Ordre 26/2016, de 13 de juny, de la Conselleria d'Educació, Investigació, Cultura i Esport, esmentada més amunt, resolc:  
  
Primer  
Resoldre parcialment la convocatòria i concedir, als centres docents que figuren en l'annex I d'aquesta resolució, els imports per a fer efectiu el pagament destinat a la reposició i renovació de llibres de text i material curricular per al curs 2016-2017, per un import total de 58.954,90 euros.  
  
Segon  
De l'import total concedit ( 58.954,90 euros), 47.395,62 euros, corresponents a l'Educació Primària i l'Educació Especial, es finançaran amb càrrec a la línia de subvenció S8207, de l'aplicació pressupostària 52.33.32.087.87.6.  
Per la seua banda, 11.559,28 euros, corresponents a l'Educació Secundària Obligatòria i a la Formació Professional Bàsica, es finançaran amb càrrec a la línia de subvenció S8208, de l'aplicació pressupostària 49.67.41.012.24.9, previstes ambdues línies en l'actual Llei de pressupostos de la Generalitat.  
  
Tercer  
1. Atés que aquesta subvenció està exceptuada del règim de pagament anticipat disposat en la Llei 1/2015, de 6 de febrer, de la Generalitat, tal com s'estableix en l'article 34.2.e) de la Llei de pressupostos de la Generalitat per a l'exercici 2016, s'abonarà amb caràcter anticipat el 50% dels imports concedits. Així mateix, i d'acord amb el que estableix l'article mencionat, els beneficiaris d'aquesta subvenció estan exempts de la prestació de garanties per pagament anticipat.  
  
2. L'import restant, fins a arribar com a màxim a les quantitats concedides, s'abonarà als centres beneficiaris, amb la justificació prèvia de les despeses realitzades, a través de la presentació de les factures corresponents.  
  
Quart  
Ordene la publicació d'aquesta resolució en el Diari Oficial de la Generalitat Valenciana i en la pàgina web de la Conselleria d'Educació, Investigació, Cultura i Esport.  
  
De conformitat amb els articles 112, 113 i 124 de la Llei 39/2015, de 1 d'octubre, del Procediment Administratiu Comú de les Administracions Públiques, i 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es pot interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant del conseller d'Educació, Investigació, Cultura i Esport, en el termini d'un mes comptat des de l'endemà de la notificació a la persona interessada.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana, en el termini de dos mesos comptat des de l'endemà de la notificació a la persona interessada, o a partir de l'endemà de la notificació de la resolució expressa del recurs de reposició o del dia en què aquest s'haja d'entendre presumptament desestimat.  
  
València, 10 de novembre de 2016.- El director general de Centres i Personal Docent: José Joaquín Carrión Candel.